70 133/2022/Brief/6

Et populært tilbud, men hvor er de unge voksne?
Deichman er et populært tilbud, og vi har mange lånere som bruker biblioteket hver dag. I 2022 har det snart vært over 3 millioner mennesker på biblioteket. Og antall besøkende stiger for hver måned. Men det er én brukergruppe som ser ut til bruke andre kulturtilbud og tjenester enn biblioteket. Hos unge voksne, i alderen 19 - 25 år, ser vi en synkende trend for bibliotekbesøk.
Brief
Dere skal designe en tjeneste som er attraktiv og relevant for personer i alderen 19-25 år slik at disse i større grad interagerer med Deichman enn de gjør idag. Tjenesten dere utvikler kan være basert på eksisterende tilbud Deichman har, eller det kan være en helt ny tjeneste som gjør at målgruppen samhandler med Deichman på helt nye måter.
Leveranse
• Pdf med presentasjonen samt vedlegg (intervjuguide + info om program for worskhop)
• Utstilling på AHO WORKS
• Portfolie fra hele semesteret.

## Vurderingskriterier

1 Kvalitet på formidling
• Tydelig presentasjon som er lett å følge
• Det visuelle bygger oppunder det dere ønsker å formidle
• Troverdig innsikt
• Gode argumenter for løsning
• Tydelig formidling av løsning
2 Kvalitet på løsning.
• Helhetlig tjeneste som er konsistent på tvers av touch points
• God utførelse på visualiseringer av tjenesten/touch points

*En løsning av høy kvalitet svarer reflektert på spørsmålene listet opp i dette punktet:*
• Svarer tjenesten på brukerbehov? Hvilken verdi gir den? For hvem? Hvordan?
• Er løsningen attraktiv? Hvordan? Hva som menes med attraktiv kan diskuteres (forenklende, gøy, nyttig, lærerik osv..)
• Hvor gjennomførbar er løsningen?
3 Kvalitet på prosess
• Innsikt, workshop og prototype skal være godt gjennomført i forhold til den tiden man har hatt til rådighet
• Tydelig sammenheng mellom prosess (innsikt, workshop, prototype) og løsning
• Gruppens evne til å ta til seg tilbakemelding og lære av feil/feedback
• Tilstedeværelse og samarbeid
## Klienten

Deichman bibliotek
Deichman består av 22 biblioteker over hele Oslo. Vi er Norges største og eldste folkebibliotek, grunnlagt i 1785. Et Deichman-bibliotek er et fristed for deg, uansett hvem du er. Her kan du lese, jobbe, slappe av, møte venner, eller bare være alene.
Utlån av materiale
Du kan låne fra vår samling på over en million bøker, filmer, cd-er og annet materiell. Det er gratis å bruke trådløst nett, PC-er og verktøy. Du betaler kun for papir og materialer når du skriver ut eller kopierer. Vi har også flere kreative soner hvor du blant annet kan sy, benytte 3D printer, lære å spille et instrument eller bruke vårt lydstudio.
Biblioteket som møteplass
Våre bibliotek er møteplasser hvor du kan oppleve eller arrangere alt fra konserter og tegneseriefestivaler til språkkurs og politiske debatter. Deichman vil bidra til et samfunn hvor alle føler tilhørighet, eierskap og engasjement — for fellesskapet og eget liv. Uansett hvorfor du kommer hit, drar du herfra med noe.
Forutsetninger
• Dere er hjertelig velkommen til å sitte på ett av våre 22 biblioteker for å jobbe med oppgaven.
• Dere kan gjerne ta kontakt med ansatte som jobber på biblioteket. Fortell da at dere er studenter fra AHO som utfører et studentprosjekt og hva dette prosjektet handler om. (Seksjonslederne for de ulike lokalbiblioteket vet at dere kommer, men det er ikke sikkert de ansatte dere møter på er informert.)
• Dersom dere ønsker å ta kontakt med besøkende på biblioteket må dette klareres med seksjonslederen (se oversikt over seksjonsleder og mailadresse for hvert bibliotek).
## Oppgave 1

For å få til [briefen] må dere gjøre innsikt på aldersgruppen for å finne ut av hvorfor denne gruppen i liten grad bruker bibliotekets tjenester i dag. Denne innsikten skal dere bruke som inspirasjon for å idegenere nye løsninger. Deretter skal dere prototype og teste ideer, for så å detaljere ut en relevant og attraktiv tjeneste.

Forberedelser
Dere får straks vite hvilken gruppe og hvilket lokalbibliotek dere skal jobbe med. Sett dere så sammen og diskuter hvilke personer det kan være interesant å intervjue for å få relevant innsikt til å jobbe med oppgaven.

Det kan for eksempel være:

* Personer som sjelden bruker bibliotek (eller aldri har vært på bibliotek)
* Personer som bruker bibliotekets tjenester mye
* En personer som er ekspert på noe som er relevant
* En bibliotekar eller en med et annet relevant yrke
* En rektor på den lokale vidregåendeskolen
* En person som av en eller annen grunn kjenner målgruppen godt
* En person som er samfunnsengasjert
* Personer som er anderledes enn dere selv!
* I tillegg vil faktorer som alder og bosted være relevant, men ikke avgjørende.

Tenk gjennom hvordan dere kan komme i kontakt med disse menneskene. Dere kan for eksempel rekruttere via venners venner og nettverket deres for øvrig.

Oppgave til mandag dato 31.10.22
• Diskuter i gruppen hva slags mennesker dere tenker det er interesant å intervjue (diskuter dette i dag)
• Finn deretter minimum en person å intervjue hver (dvs minimum fire personer å intervjue per gruppe)
• Avtal intervjutid med denne personen onsdag 2.nov eller torsdag 3. nov. (Intervjuet varer ca 1 time, det er ikke nødvendig å følge personen utover dette slik dere gjorde i etnografiuken)
• Koordiner dere imellom i gruppen ang tidspunk. Når intervjuene etterhvert skal gjennomføres (ons 2.nov og tors 3.nov) skal dere gjøre som sist; dra på intervju to og to, slik at alle får blitt med på minimum to intervjuer.
• Intervjuguide osv får dere tid til å utvikle når modulen starter, så det eneste vi vil dere skal gjøre før mandag 31.okt, er å finne minimum en person som kan intervjues hver og avtale tid med denne.
Dra på intervju to-og-to, slik at alle får blitt med på minst to intervjuer.” “Koordiner dere imellom angående tidspunkt.

## Oppgave 2

Oppgaven deres denne uken er å gjøre første del av den doble diamanten: Utforske, dvs. gjøre innsikt. Finn ut hvorfor denne aldersgruppen i liten grad bruker bibliotekets tjenester i dag. Dersom dere ønsker å ta kontakt med besøkende på biblioteket, må dette klareres med seksjonslederen (se oversikt over seksjonsleder og mailadresse for hvert bibliotek).

* Les gjennom Briefen
* Deskresearch:
	+ Hva finnes av eksisterende tjenester på biblioteket? For unge? For alle?
	+ Hva gjøres på andre biblioteker i verden? Hva slags tjenester leverer de og hvordan?
	+ Noe nytt om Deichman i media?
	+ Hva er målgruppen opptatt av? Trender osv.
	+ Lag intervjuguide: Snakk f.eks. med folk om deres forhold til bibliotek, vaner, utfordringer, ønsker, osv.
	+ Utfør kvalitative intervju, ett per gruppemedlem
* Gateintervju (\*kan sløyfes)
	+ Evt. også utføre korte intervju av folk på gata
	+ Eller på biblioteket. (I så fall må dere sende mail til seksjonsleder først.)
* Observere på bibliotek
* Observere utenfor bibliotek?
	+ Tjenestesafari: Opplev tjenestene selv
	+ Snakk med ansatte: Hvordan opplever de målgruppen? Hva opplever de som problematisk? Har de noen forslag til endringer?

Ekstra oppgaver
Om dere vil kan dere også ...
* Lag gigajourney
* Be om plantegninger

Dokumentasjon

* Innsamling av materiale
* Bevis på brukerinvolvering
* Ta bilder
* Sitater - Noter ordrett hva som blir sagt (dere trenger sitater)

Innsikt
Dette kan dere bruke som inspirasjon
* deichman.no
* Deichmans strategi
* SSB — statistikk om kulturtilbud
* Design thinking for libraries
* Verktøykasse for innbyggerinvolvering i Oslo kommune
* Biblioteksutvikling.no

## Oppgave 3

* Samle all relevant research-input og data (f.eks. i miro eller printe og henge opp)
* Les gjennom intervjunotatene og marker sentrale sitater, kategoriser disse under temaer som trer frem. Det kan f.eks. være utfordringer eller mulighetsrom (tematisk analyse). Tenk på: Hva er det undersøkelsene forteller dere?
* Sorter materialet inn i tematiske grupper
* Temaene ligger til grunn for nøkkelfunnene, men en tematisk gruppe er ikke det samme som et nøkkelfunn. Se etter sammenhenger på tvers av temaene. Det kan være mønstre, erkjennelse, oppdagelser eller annet. De skal være meningsfulle for dette prosjektet, biblioteket og oppdraget dere har fått fra Deichman. Dette er underlaget for nøkkelfunn.
* Beskriv 4-10 nøkkelfunn. De kan inneholde: Fengende overskrift, kort beskrivelse, visuell fremstilling (tegning, bilde, ikon) og understøtter sitater
* Dere kan utfordre dette temaet, så lenge det dere har funnet ut formidles på en måte som er relevant, inspirerende og kan føre til handlekraft
* Husk at de som ikke har deltatt i undersøkelsen skal forstå det dere har forstått

Lag en presentasjon på 10 min for halve klassen på fredag.
## Oppgave 4

Oppgaven deres denne uken er å gjøre tredje del av den doble diamanten: Idéutvikle.

Workshop
Fasiliter en workshop
* Planlegg workshoppen
* Hold workshoppen
* Oppsummer workshoppen
* Sett sammen idéer til konsepter
* Lag en “value proposition” for konseptet deres

Vi går rundt på salen og veileder gruppene 18.11.2022 kl. 9-14. Deretter skal hver gruppe fortelle oss om konseptet dere ser for dere å jobbe videre med. Ingen slides, 1 min per gruppe kl. 14.

* Hva gjøres på andre biblioteker i verden? Hva slags tjenester leverer de og hvordan?

Nøkkelfunn
De som ikke har deltatt i undersøkelsene skal forstå det dere har forstått.
* "Tabloide" overskrifter
* Inspirerende
* Handlekraftig
* Visuell

## Oppgave 5

Konseptutvikling
Oppgaven deres denne uken er å gjøre neste del av den doble diamanten: Konseptutvikling gjennom prototyping / testing.
* Diskuter hva dere vil teste og hvordan
* Utform prototyper
* Utfør tester
* Tenk gjennom hvordan dere burde justere konseptet basert på testresultatet

Hvordan gå frem
1. Definer hypotesene du vil teste
2. Utform prototype
3. Eksperimenter/brukertest
4. Juster konsept og foretningsmodell
5. Gjenta i større og større skala, med mer og mer ferdig produkt / tjeneste

På fredag kl. 9 skal dere presentere konsept, hva dere har testet, hva dere fant ut og hvordan dette påvirker konseptet. 10 min på hver gruppe. Vi deler klassen i to. Gruppe 1-7 er i A1, gruppe 8-15 på salen.

## Oppgave 6

Siste del i prosjektet. Nå skal dere begynne på å lage sluttpresentasjonen, som dere presenterer 6. des. Vi inviterer seksjonslederne.

Sluttpresentasjonen
Lag en presentasjon på 10 min
* Nøkkelfunn, de mest relevante i forhold til konseptet deres.
* Konseptbeskrivelse (inkl. "value proposition")
* Detaljering av ny tjeneste - brukerreise, scenario, formidling av mood, evidencing, tjenestebevis
* Erfaringer med prototyping/brukertesting - Ikke bruk mye tid på dette. Tenk på det som noe som skal styrke argumentasjonen deres.
* Refleksjon rundt

* Hvordan henger løsningen sammen med innsikt?
* Svarer tjenesten på brukerbehov?
* Er løsningen attraktiv? Hva menes med attraktiv kan diskuteres (forenklende, gøy, nyttig, lærerik, osv.)
* Hvor gjennomførbar er løsningen?

AHO Works
Lag utstillingsmateriale som viser prosjektets resultat på AHO Works. Det kan være plakat, modell eller lignende. Dette avgjør dere i fellesskap.
Leveranse
Dere skal levere
* Pdf med presentasjon samt vedlegg (intervjuguide + program/oppgaver fra workshop) frist 6. Des kl. 09.00
* Utstilling og bemanning på AHO WORKS

## Grupper

Deichmans 22 filialer
Tøyen / Biblio Tøyen (ung)
Bjørvika
Bjerke
Bjørnholt
Bøler
Demo Linderud
Furuset / Fubiak
Grünerløkka
Holmlia
Lambertseter
Majorstuen
Nordvet
Nydalen
Oppsal
Romsås
Røa
Stovner
Smestad
Torshov
Tøyen
Fengselsbibliotek Bredtvet
Fengselsbibliotek Oslo
fengsel
Pasientbibliotek
Rikshospitalet
## Prosjektplan

Uke 44
Utforske
Uke 45
Definere
Uke 46
Utvikle
Uke 47
Prototype
Uke 48
Ferdigstille
Uke 49
Sluttpresentasjoner
AHO Works rigging